**NÁRODNÁ RADA SLOVENSKEJ REPUBLIKY**

 **VI. volebné obdobie**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Číslo: CRD-884/2013

**481a**

### I n f o r m á c i a

**o prerokovaní vládneho návrhu zákona, ktorým sa mení a dopĺňa zákon Národnej rady Slovenskej republiky č.  38/1993 Z. z. o organizácii Ústavného súdu Slovenskej republiky o konaní pred ním a  o postavení jeho sudcov v znení neskorších predpisov (tlač 481) v Ústavnoprávnom výbore Národnej rady Slovenskej republiky**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**I.**

Národná rada Slovenskej republiky uznesením z 30. apríla 2013 č. 555 pridelila vládny návrh zákona, ktorým sa mení a dopĺňa **zákon Národnej rady Slovenskej republiky** **č.  38/1993 Z. z. o organizácii Ústavného súdu Slovenskej republiky** o konaní pred ním a   o  postavení jeho sudcov v znení neskorších predpisov (tlač 481) na prerokovanie Ústavnoprávnemu výboru Národnej rady Slovenskej republiky.

Národná rada Slovenskej republiky zároveň uznesením z 30. apríla 2013 č. 554 schválila návrh vlády na skrátené legislatívne konanie o vládnom návrhu zákona, ktorým sa mení a dopĺňa zákon Národnej rady Slovenskej republiky č.  38/1993 Z. z. o organizácii Ústavného súdu Slovenskej republiky o konaní pred ním a   o  postavení jeho sudcov v znení neskorších predpisov (tlač 499).

**II.**

 Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, **neoznámili v určenej lehote gestorskému výboru žiadne stanovisko k predmetnému návrhu zákona** (§ 75 ods. 2 zákona Národnej rady Slovenskej republiky č.  350/1996 Z. z. o rokovacom poriadku Národnej rady Slovenskej republiky v znení neskorších predpisov).

**III.**

Schôdza Ústavnoprávneho výboru Národnej rady Slovenskej republiky bola zvolaná na 30. apríla 2013. **Ústavnoprávny výbor** Národnej rady Slovenskej republiky o vládnom návrhu zákona, ktorým sa mení a dopĺňa zákon Národnej rady Slovenskej republiky č.  38/1993 Z. z. o organizácii Ústavného súdu Slovenskej republiky o konaní pred ním a   o  postavení jeho sudcov v znení neskorších predpisov (tlač 481) **nerokoval, keďže** **nebol uznášaniaschopný**.

 Róbert Madej v. r.

 predseda Ústavnoprávneho výboru

 Národnej rady Slovenskej republiky

V Bratislave 30. apríla 2013